Diari Oficial de la Generalitat Valenciana


Sumari del DOGV 9854, del 22-05-2024 (2024/4652)

RESOLUCIÓ de 20 de maig de 2024, del conseller d'Educació, Universitats i Ocupació, per la qual es regula el procediment de gestió del fitxer d'experts docents per a impartir cursos de formació professional en especialitats per a les quals no hi haja creació de borsa, en els centres Labora Formació i centres integrats públics de Formació Professional titularitat de Labora Servei Valencià d'Ocupació i Formació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9854

Data del DOGV
:   22-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4652


Data del document
:   20-05-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * Labora Servei Valencià d'Ocupació i Formació

RESOLUCIÓ de 20 de maig de 2024, del conseller d'Educació, Universitats i Ocupació, per la qual es regula el procediment de gestió del fitxer d'experts docents per a impartir cursos de formació professional en especialitats per a les quals no hi haja creació de borsa, en els centres Labora Formació i centres integrats públics de Formació Professional titularitat de Labora Servei Valencià d'Ocupació i Formació. [2024/4652]  
  
El 5 de febrer de 2018 (DOGV 8227) es va publicar el Decret 220/2017, de 29 de desembre, del Consell, pel qual es regula la borsa d'ocupació temporal de personal expert docent i s'aproven les bases del procediment de selecció i nomenament per a la realització d'accions formatives en les quals participe el Servei Valencià d'Ocupació i Formació. Este decret va ser modificat pel Decret 124/2021, de 17 de setembre, del Consell (DOGV 9185) i pel Decret 25/2023, de 10 de març, del Consell (DOGV 9556).  
Dins d'este període es va produir una intensa regulació de la matèria d'experts docents amb l'objectiu d'atendre les necessitats de formació especialitzada en la xarxa de centres Labora Formació i centres integrats públics de Formació Professional titularitat de Labora Servei Valencià d'Ocupació i Formació.  
A pesar que la implementació dels procediments de selecció té caràcter progressiu, encara hi ha famílies professionals i especialitats formatives la resolució de convocatòria de borsa d'ocupació temporal de les quals està pendent de publicar-se. Per tant, esta resolució es dicta a fi d'executar la programació de les accions formatives ja planificades per a l'exercici 2024 i les que es planifiquen en l'exercici següent i no deixar sense regulació esta matèria i, conseqüentment, sense fer un desistiment de l'exercici de les funcions pròpies de Labora Servei Valencià d'Ocupació i Formació, l'execució de les quals correspon a la Direcció General d'Ocupació i Formació a través dels seus centres.  
  
Així mateix, esta resolució també serà aplicable en el cas de no disposar de persones candidates en la borsa d'una especialitat determinada, bé perquè en convocar-se l'especialitat no es va poder constituir per falta de persones candidates que compliren les condicions, o bé perquè tot el personal que la constituïx ja estiguera treballant en un Centre Labora Formació o CIPFP per mitjà de nomenament interí o per qualsevol altra causa prevista en la disposició addicional sexta del Decret 220/2017, de 29 de desembre.  
Per això, d'acord amb les competències que en matèria de formació professional reglada, ocupacional i contínua s'atribuïxen al conseller d'Educació, Universitats i Ocupació en virtut del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, en l'article primer, resolc:  
  
Primer. Objecte  
L'objecte d'esta resolució és regular el règim de selecció i designació de personal expert docent en les especialitats formatives per a les quals no es compta amb la creació de borsa en els centres Labora Formació i CIPFP titularitat de Labora Servei Valencià d'Ocupació i Formació, així com per a l'aplicació de la disposició transitòria segona, «Règim transitori», del Decret 220/2017, i modificar l'annex I de la Resolució d'11 de març de 2022 en les especialitats que hagen sigut baixa, que s'adjunten com a annex I d'esta resolució.  
  
  
Segon. Iniciació del procediment de selecció d'experts docents  
  
1. D'acord amb el que s'establix en el punt 1 de l'apartat dotze de la Resolució d'1 de febrer de 2007, el centre Labora Formació o CIPFP titularitat de Labora Servei Valencià d'Ocupació i Formació que programe una acció formativa sol·licitarà al Servici de Centres de Formació Professional per a l'Ocupació, dependent de la Subdirecció General de Formació Professional per a l'Ocupació, que designe una persona experta docent per a impartir-la.  
  
2. Este servici facilitarà la persona docent que corresponga segons l'orde de prelació establit en el llistat corresponent o, si és el cas, notificarà per escrit l'absència d'esta quan no conste cap disponible o bé perquè la borsa estiga esgotada, així com quan no figure l'acció formativa programada entre les especialitats del fitxer.  
  
3. En absència de personal expert docent disponible, el Servici de Centres de Formació Professional per a l'Ocupació dirigirà autorització expressa al centre Labora Formació o CIPFP titularitat de Labora Servei Valencià d'Ocupació i Formació que tinga encomanada la iniciació del procediment per a la tramitació d'ofertes de l'especialitat programada.  
  
En este cas, la persona que exercisca la direcció del centre presentarà en l'Espai Labora de la seua província, establit a este efecte en l'annex II d'esta resolució, oferta d'ocupació degudament firmada per esta, i caldrà ajustar-se als requisits mínims del perfil del certificat professional o de competència o del programa formatiu.  
L'Espai Labora en què s'ha presentat oferta d'ocupació traslladarà a la resta d'espais Labora de la província de la presentació d'esta, amb la finalitat que puguen arreplegar les sol·licituds que presenten les persones interessades que s'ajusten als requisits mínims del perfil requerit.  
  
4. El model d'oferta d'ocupació INS0043E figura com a annex III d'esta resolució, i en l'enllaç següent:  
https://labora.gva.es/documents/180705479/785213517/ins0043e.pdf/8b5a7613-d62d-4d1a-82d8-e8ec506d7ea8  
S'ompliran tots els apartats de la sol·licitud, tenint en compte les prescripcions següents:  
Respecte a l'apartat B, «Condicions de treball», d'este annex:  
B.2. Condicions de treball:  
En el subapartat «Condicions econòmiques» s'omplirà la retribució econòmica, que serà l'equiparable als llocs de treball classificats en el cos A2-01/B, amb complement de destinació 20 i complement específic E030.  
B.3. Ocupacions:  
Cal indicar totes les ocupacions relacionades amb el certificat professional o especialitat formativa a impartir.  
En la primera fila de caselles:  
En la casella primera (1a), «Ocupació», haurà de fer-se constar:  
L'habilitació per a la docència en graus A, B i C del sistema de Formació Professional, amb codi CNO:24127461.  
En la casella tercera (3a), «Experiència en mesos», haurà de constar un mínim d'un mes:  
En les files següents s'ompliran les ocupacions requerides que apareixen en el llistat d'ocupacions amb codi nacional d'ocupacions (CNO) i que hauran de tindre correlació amb l'especialitat formativa que es vol impartir.  
Estos codis poden consultar-se a través de l'enllaç següent:  
https://labora.gva.es/documents/304664393/242014989/98796488\_cnos+Perfil+Professorat+2022-2023/71cd0cee-b8f1-4ef7-9171-8a3f5b340252  
En l'apartat «Funcions i tasques» s'ha d'especificar si el docent impartirà un certificat professional o de competència complet o indicar els mòduls concrets a impartir i, si és el cas, les especialitats del fitxer SEPE.  
En tot cas, la persona que exercisca la direcció del Labora Formació o CIPFP titularitat de Labora Servei Valencià d'Ocupació i Formació que tinga encomanada la tramitació d'ofertes de l'especialitat programada, en col·laboració amb la persona que exercisca la direcció de l'Espai Labora, haurà d'assegurar-se que els requisits mínims de l'oferta no són de caràcter genèric, sinó que s'ajusten al perfil de l'especialitat formativa a impartir i, en cas contrari, s'haurà de determinar en l'oferta d'ocupació les ocupacions més adequades a l'especialitat.  
  
Respecte a l'apartat C, «Requisits generals», de l'annex:  
1. Requisits  
No s'omplirà la casella «Situació laboral».  
3. Àmbit de busca de candidats  
Es farà constar el de la província en la qual s'haja programat el curs.  
  
Respecte a l'apartat D, «Requeriments de formació», de l'annex:  
1. Formació: no s'ha d'indicar el nivell formatiu, però sí totes les titulacions que permeten impartir l'especialitat formativa, amb especificació de les titulacions generals i, si és el cas, les específiques.  
3. Especialitats formatives: cal indicar les especialitats de formació ocupacional que habiliten per a impartir el curs.  
Serà l'Espai Labora, en col·laboració amb el centre Labora Formació o CIPFP titularitat de Labora Servei Valencià d'Ocupació i Formació que gestiona l'oferta, el que incorporarà en els apartats de l'encasellat que corresponga el requisit metodològic, d'acord amb les especificacions de l'annex V d'esta resolució.  
  
Tercer. Fase de sondeig en l'Espai Labora i de presentació de sol·licituds  
1. L'Espai Labora de la província en què es trobe el Labora Formació o CIPFP titularitat de Labora Servei Valencià d'Ocupació i Formació que ha cursat l'oferta, assenyalat en l'annex II, realitzarà un sondeig en el seu àmbit provincial i generarà un llistat de persones candidates per cada una de les especialitats oferides. D'este llistat es traslladaran al centre Labora Formació o CIPFP titularitat de Labora Servei Valencià d'Ocupació i Formació, preferentment, les primeres 20 persones candidates obtingudes, o la totalitat de candidatures en el cas de no aconseguir el nombre de 20 persones.  
2. Durant els 5 dies hàbils següents al registre de l'oferta d'ocupació, qualsevol persona inscrita com a demandant d'ocupació en un espai Labora de la província en què es trobe el centre Labora Formació o CIPFP titularitat de Labora Servei Valencià d'Ocupació i Formació que ha cursat l'oferta, que estiga interessada a participar en el procés de preselecció d'eixa oferta d'ocupació en concret, i que segons la seua inscripció complisca amb els requisits que s'indicaran en l'oferta corresponent, podrà sol·licitar la seua inclusió en el procés selectiu. A este efecte es personarà o demanaran cita en l'Espai Labora en què estiga inscrita, i presentarà el document de sol·licitud en el qual indicarà l'oferta en la qual estiga interessada, segons el model que consta com a annex IV.  
No s'admetrà cap candidatura que es postule sense seguir el procediment descrit o fora del termini establit.  
3. Finalitzat el termini indicat, els Espais Labora que realitzen el sondeig i els que reben sol·licituds, traslladaran, per correu electrònic, al Labora Formació o CIPFP titularitat de Labora Servei Valencià d'Ocupació i Formació que ha cursat l'oferta, un llistat en el qual figuraran les persones sondejades i les que complisquen els requisits i s'hagen personat i postulat com a candidates.  
4. En els supòsits en què la suma del nombre de persones resultants del sondeig i de les sol·licituds presentades haja llançat un nombre de candidates inferior a l'assenyalat en el punt resolutiu tercer del punt 1, el Labora Formació o CIPFP titularitat de Labora Servei Valencià d'Ocupació i Formació corresponent, en cas de considerar-ho necessari, podrà sol·licitar persones candidates als Espai Labora per mitjà de la realització, si és el cas, de nous sondejos en idèntics termes i nova obertura de termini de sol·licituds.  
  
Quart. Presentació de documents per les persones candidates  
Finalitzada la fase de sondeig i presentació de sol·licituds, el centre Labora Formació o CIPFP titularitat de Labora Servei Valencià d'Ocupació i Formació requerirà les persones candidates preseleccionades del sondeig i les postulades perquè, en el termini de 5 dies hàbils, presenten, preferentment en el registre d'entrada del mateix centre i dirigit a este, el document omplit d'autobaremació que consta en l'annex VII d'esta resolució, així com els documents acreditatius d'esta. Els criteris de baremació seran els establits en l'annex VIII.  
  
En el cas que les persones candidates presenten el document d'autobaremació esmentat i la documentació acreditativa a què es referix el paràgraf anterior, en qualsevol dels llocs previstos en l'apartat 4 de l'article 16 de la Llei 39/2015, d'1 d'octubre, del procediment administratiu comú de les administracions públiques, hauran de comunicar-ho per qualsevol mitjà al centre Labora Formació o CIPFP titularitat de Labora Servei Valencià d'Ocupació i Formació que haja efectuat el requeriment.  
Únicament es tindran en compte per a la valoració els mèrits al·legats i degudament justificats pels aspirants que hagen sigut adquirits amb anterioritat a la data en què l'oferta d'ocupació haja tingut entrada en el registre de l'Espai Labora corresponent.  
No es considerarà computable com a mèrit l'experiència, docent o de formació, presa en consideració per a l'acreditació del compliment dels requisits necessaris per a ser alta en el sistema de personal expert docent, sense perjuí que puguen valorar-se altres titulacions i/o acreditacions, d'entre les que s'esmenten en el punt 2.A dels annexos VII i VIII d'esta resolució, i d'acord amb els criteris establits per a cada una.  
  
  
Quint. Requisits de les persones candidates  
1. El Reial decret 659/2023, de 18 de juliol, pel qual es desplega l'ordenació del sistema de Formació Professional, deroga el Reial decret 34/2008, de 18 de gener, pel qual es regulen els certificats de professionalitat, de conformitat amb el que es disposa en la disposició derogatòria única i sense perjuí del que es disposa en esta disposició.  
El títol V del Reial decret 659/2023, de 18 de juliol, regula les característiques i requisits del professorat, personal formador i experts que hauran d'impartir docència en el marc del sistema de Formació Professional i establix les condicions que seran aplicables al personal formador dels centres del sistema de Formació Professional no incorporats al sistema educatiu.  
2. En el cas que el procediment de selecció estiga destinat a la provisió de llocs docents per a impartir especialitats formatives no corresponents a certificats professionals, podran ser seleccionades les candidatures el perfil de les quals s'ajuste als requisits mínims del personal docent establits en el fitxer d'especialitats formatives, que contindrà tota l'oferta formativa desenvolupada en el marc del sistema de Formació Professional per a l'ocupació en l'àmbit laboral, que es desenvoluparà i mantindrà permanentment actualitzat pel SEPE, d'acord amb el que es preveu en l'article 20.3 de la Llei 30/2015, de 9 de setembre, per la qual es regula el sistema de Formació Professional per a l'ocupació en l'àmbit laboral. Esta està vigent en els aspectes que no s'oposen a la Llei orgànica 3/2022, de 31 de març, d'ordenació i integració de la Formació Professional, d'acord amb el que es preveu en la disposició derogatòria única.  
  
  
Sext. Comissió de valoració  
1. A proposta de la persona que exercisca la direcció del centre Labora o CIPFP titularitat de Labora Servei Valencià d'Ocupació i Formació que haja cursat l'oferta corresponent, es crearà una comissió de valoració que contindrà el nom i cognoms dels seus membres i la missió principal de la qual consistirà a procedir a la baremació dels mèrits al·legats i documents presentats per les persones aspirants.  
  
2. El nomenament dels membres de la comissió correspondrà a la Direcció General d'Ocupació i Formació, qui podrà delegar esta actuació en el Servici de Centres de Formació Professional per a l'Ocupació, i la composició de la qual serà la següent:  
a) Una persona que exercisca la direcció del centre Labora Formació o CIPFP titularitat de Labora Servei Valencià d'Ocupació i Formació, que presidirà la comissió.  
b) Una persona que exercisca la direcció d'estudis, que farà les funcions de secretari/ària.  
c) Una persona tècnica del centre.  
Així mateix, es designarà una persona suplent per cada un dels membres de la comissió.  
La seua composició tendirà a la paritat entre hòmens i dones.  
3. En els supòsits de vacant, absència o malaltia de la persona que exercisca la direcció i del seu suplent, les funcions de la presidència seran exercides pel membre que exercisca la direcció d'estudis del centre, inclosa la facultat de proposar el personal tècnic necessari per a completar la xifra de tres membres que, en tot cas, hi haurà d'haver en la comissió, així com els suplents respectius. Igualment, podrà atribuir les funcions de secretari/ària un dels restants membres.  
  
4. En les especialitats formatives les peculiaritats de les quals així ho requerisquen, i a petició de la persona que exercisca la presidència de la comissió de valoració, podrà participar en esta personal d'altres centres Labora Formació o CIPFP titularitat de Labora Servei Valencià d'Ocupació i Formació amb coneixement o experiència en estes especialitats. Així mateix, i amb la finalitat de prestar l'assessorament necessari, i degudament justificat, es podrà recórrer a personal col·laborador extern a Labora Servei Valencià d'Ocupació i Formació.  
En estos casos, el nomenament es realitzarà d'acord amb el que s'assenyala en l'apartat 2 anterior.  
  
Sèptim. Baremació de mèrits i criteris per a l'ordenació de les persones candidates  
1. La comissió de valoració disposarà d'un termini de 5 dies per a examinar i baremar la documentació aportada per les 15 persones candidates amb major puntuació en el document d'autobaremació. Una vegada atorgada la puntuació corresponent a cada un dels mèrits al·legats, es confeccionarà una llista per a cada una de les especialitats formatives oferides, en la qual s'ordenaran estes persones de major a menor puntuació total obtinguda, o a la totalitat de persones aspirants en el cas de ser un nombre inferior, bé per la insuficiència de persones candidates o per no haver superat la nota de tall establida a conseqüència de la selecció de les 15 primeres persones candidates amb major puntuació en l'autobaremació.  
2. Quan es considere que el perfil d'alguna de les persones candidates per a completar la llista de les 15 persones amb major puntuació siga inadequat, la comissió de valoració del Labora Formació o CIPFP titularitat de Labora Servei Valencià d'Ocupació i Formació corresponent haurà de justificar esta circumstància amb indicació dels motius que hi concorren de manera individualitzada omplint el model normalitzat que s'adjunta a esta resolució com a annex VI per a cada un.  
  
3. En qualsevol moment del procediment en què es produïsca un empat entre dos o més aspirants, l'orde de prioritat s'establirà entre ells, d'acord amb els criteris següents:  
a) Tindrà preferència la persona candidata que haja obtingut major puntuació en l'apartat d'experiència professional.  
b) Si persistix l'empat, es dirimirà a favor del que haja obtingut més puntuació en l'apartat d'experiència docent.  
c) Si, en aplicació dels criteris anteriors, l'empat es manté i és entre persones de sexes diferents, es decidirà a favor del sexe femení, sempre que estiga infrarepresentat dins del col·lectiu de persones que formen part del sondeig en l'especialitat formativa corresponent.  
  
4. Així mateix, es confeccionarà una relació de les persones aspirants que hagen sigut excloses de la llista corresponent, amb indicació expressa de les causes que han motivat esta decisió.  
5. Es considerarà suficient el nombre de candidats admesos de la llista provisional si és superior en dos al nombre de cursos sol·licitats a impartir en eixa província.  
6. En els supòsits en què calga ampliar el nombre de candidats per no ser suficients i es tinguen més sol·licitants, es disposarà d'un termini de tres dies per a baremar els 10 candidats següents de la llista d'autobaremació i elaborar la nova llista provisional. En el cas de disposar d'un nombre menor a 10 es baremaran els que posseïsquen els requisits de l'oferta.  
7. La comissió de valoració estendrà acta del procés de selecció realitzat per a l'obtenció de les llistes de persones admeses i excloses que amb posterioritat es publicaran en la pàgina web de Labora Servei Valencià d'Ocupació i Formació.  
  
Octau. Publicació de llistes i baremacions  
1. La comissió avaluadora donarà publicitat en la pàgina web de Labora Servei Valencià d'Ocupació i Formació del resultat de la valoració provisional de les persones candidates admeses amb major puntuació amb el detall de l'obtinguda per a cada una. La relació inclourà les persones sol·licitants excloses per no posseir els requisits mínims, amb especificació de les causes d'exclusió i concedint un termini de 5 dies hàbils, que comptaran a partir d'esta publicació, a fi que puguen presentar les reclamacions que estimen oportunes en relació amb la puntuació atorgada o amb els motius d'exclusió. No es computaran els documents que no hagen quedat especificats en l'aportació inicial i que per tant es consideraran com a nova aportació.  
  
Per a poder ser admeses, les persones candidates han d'obtindre un mínim de dos punts, sumant el total dels obtinguts en aplicació dels mèrits computables (inclòs l'apartat d'entrevista), que s'assenyalen en el barem de personal expert docent de l'annex VIII d'esta resolució.  
2. Una vegada examinades les reclamacions presentades, la comissió de valoració es pronunciarà sobre la seua estimació o desestimació i, si és el cas, confeccionarà les relacions definitives de persones candidates incloses i excloses, d'acord amb els criteris que s'indiquen en el punt resolutiu precedent, i es publicaran de la forma indicada en l'apartat anterior, entenent-se efectuat amb això el tràmit de notificació de la resolució de les al·legacions.  
Contra les relacions definitives de persones admeses i excloses es pot interposar-se recurs d'alçada, en el termini d'un mes comptador des de la publicació en la pàgina web de Labora Servei Valencià d'Ocupació i Formació, davant la Direcció General d'Ocupació i Formació o davant la comissió de valoració que va dictar l'acte, que el remetrà a aquella. Tot això de conformitat amb el que disposen els articles 112, 115, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
3. Les llistes resultants d'este procés es remetran al Servici de Centres de Formació Professional per a l'Ocupació, que s'encarregarà d'atendre les sol·licituds de designació de personal expert docent formulades pels centres de formació, així com de la gestió d'aquells, mentres no hi haja borsa. Estes llistes d'experts docents serviran per a tots els cursos de les especialitats formatives que se celebren durant els anys 2024 i 2025 en cada província, en els quals el personal docent haja sigut seleccionat a través del procediment establit en esta resolució.  
  
  
Nové. Procediment per a la designació de persones candidates  
1. El centre Labora Formació o CIPFP titularitat de Labora Servei Valencià d'Ocupació i Formació que necessite una persona formadora per a la impartició de l'especialitat de què es tracte sol·licitarà al Servici de Centres de Formació Professional per a l'Ocupació la designació de la persona candidata que corresponga per orde de puntuació en la llista de l'especialitat de l'àmbit provincial corresponent.  
  
2. El Servici de Centres de Formació Professional per a l'Ocupació comunicarà telefònicament i/o a través de comunicació electrònica a la persona candidata la proposta de contractació, la qual disposarà de dos dies hàbils per a acceptar-la o rebutjar-la.  
Esta decisió, la manifestació de la qual es pot fer en aquella primera comunicació, s'ha de formalitzar utilitzant el seu correu electrònic, sense perjuí de servir-se de qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
A l'efecte de comunicacions, en la fase corresponent al requeriment de documentació a les persones candidates per a la seua baremació, se'ls sol·licitarà autorització expressa per a practicar les que siguen procedents utilitzant el correu electrònic i relacionant-se d'ara en avant per esta via amb aquells que manifesten el seu consentiment.  
3. Una vegada esgotada la llista provincial corresponent a l'especialitat de crida i si hi ha personal expert formador de la mateixa especialitat en una altra o altres províncies, amb caràcter extraordinari, abans d'iniciar novament el procediment de selecció de personal expert docent assenyalat en el punt resolutiu segon d'esta resolució, el Servici de Centres de Formació Professional per a l'Ocupació, amb consulta prèvia als centres que es puguen veure afectats, podrà acudir a les llistes d'altres províncies per a designar persones expertes docents disponibles, sempre que amb això no es perjudique les necessitats de personal formador d'aquelles.  
4. Quan els Labora Formació o CIPFP titularitat de Labora Servei Valencià d'Ocupació i Formació hagen cursat diverses peticions de designació de personal expert formador i per l'orde de prelació corresponga a una mateixa persona docent impartir simultàniament més d'una especialitat o mòdul formatiu, serà esta qui optarà per l'acció formativa que desitja impartir.  
En este cas, es considera causa justificada de renúncia el rebuig a la resta de llocs de treball oferits i, en conseqüència, serà desactivada en les llistes corresponents en els termes previstos en el punt resolutiu següent, excepte quan en una de les llistes de les diferents especialitats siga candidata única, cas en què la designació es realitzarà pel Servici de Centres de Formació Professional per a l'Ocupació a fi de dur a bon terme la programació.  
5. En el cas que cap persona candidata accepte l'oferta d'impartició, es disposarà de 3 dies per a baremar les 10 persones candidates següents amb major puntuació de la llista de sol·licituds presentades, segons el document d'autobaremació, fins a esgotar la totalitat de candidatures. Una vegada esgotades les candidatures es podrà repetir el procediment establit, obtindre una segona llista i realitzar la crida al personal docent d'esta segona llista. Una vegada completada la crida de personal de la segona llista, si persistix l'absència de personal docent, es podrà reiniciar la crida al personal integrant de la primera llista o, si és el cas, baremar les 10 persones candidates següents, i així successivament.  
  
6. La crida a les persones expertes docents de qualsevol llista podrà iniciar-se amb un mes d'antelació a la previsió d'inici dels cursos, amb la finalitat de disposar del temps suficient per a dur a terme la proposta de contractació i tot el procediment administratiu necessari per a esta, mantenint la prelació de les persones candidates disponibles en el moment de la crida.  
  
Deu. Activació i desactivació en la llista de la persona experta docent  
  
1. Acceptada l'oferta de contractació i durant la seua vigència, la persona formadora contractada quedarà desactivada de totes les llistes en què es trobe incorporada, la qual cosa suposarà que no podrà rebre ni acceptar altres possibles propostes de contractació a què puga concórrer, i es reactivarà de nou en el mateix orde que ocupava en aquelles llistes una vegada finalitzat el contracte.  
2. El contracte s'efectuarà pel temps establit per a la impartició de l'acció formativa de què es tracte. No obstant això, el Servici de Centres de Formació Professional per a l'Ocupació, amb la proposta prèvia de la persona que exercisca la direcció del centre Labora Formació o CIPFP titularitat de Labora Servei Valencià d'Ocupació i Formació d'impartició, podrà incrementar-se la duració fins a un 10 % del període previst, a fi d'incloure les fases de preparació i finalització o conclusió de l'acció formativa i, si és el cas, el temps de dedicació a la busca d'empreses per al desenvolupament del període de formació en empresa de l'alumnat.  
  
De la mateixa manera, el Servici de Centres de Formació Professional per a l'Ocupació podrà incrementar el temps d'impartició de les accions formatives en les hores necessàries si es produïx qualsevol situació excepcional que requerisca la realització de tasques no lectives necessàries per a poder continuar amb les hores estipulades de docència.  
  
  
Onze. Renúncia al lloc de treball oferit  
1. El personal expert docent integrant de les llistes han d'acceptar les ofertes que els formule el Servici de Centres de Formació Professional per a l'Ocupació.  
2. La renúncia injustificada als llocs de treball oferits i la falta de resposta de la persona experta docent a l'oferta de contractació en el termini de dos dies hàbils, comptadors des de l'endemà de la comunicació de la proposta de contractació, suposarà la incorporació en l'últim lloc de la llista o llistes en què aparega.  
La falta de presa de possessió del lloc oferit i l'abandó del curs, encara que el motiu siga la incorporació a una altra oferta laboral, suposarà la baixa immediata de la llista corresponent.  
3. Es considerarà causa justificada de renúncia als llocs de treball oferits, que haurà de ser apreciada pel Servici de Centres de Formació Professional per a l'Ocupació, les següents:  
a) Trobar-se en situació d'incapacitat temporal.  
b) Estar gaudint de maternitat o paternitat o trobar-se en alguna de les situacions de risc durant l'embaràs o la lactància natural de conformitat amb el que s'establix en els capítols VI, VII, VIII i IX del títol II del text refós de la Llei general de la Seguretat Social, aprovat pel Reial decret legislatiu 8/2015, de 30 d'octubre.  
  
c) El compliment d'un deure públic inexcusable, que resulte incompatible amb l'acompliment de les seues funcions.  
d) Causa de força major o cas fortuït que impedisca l'acompliment de les tasques pròpies del lloc oferit.  
e) Estar donat d'alta com a persona treballadora per compte propi o tindre una relació laboral per compte d'altri en vigor, quan això supose la impossibilitat d'exercir les funcions pròpies del lloc per incompatibilitat.  
f) Cura d'un familiar que es tinga a càrrec, fins al segon grau de consanguinitat o afinitat, que per raons d'edat, accident o malaltia no puga valdre's per si mateix i que no exercisca una activitat retribuïda.  
  
g) Que l'especialitat que s'haja d'impartir es realitze en diferent província a la de la seua residència.  
h) Qualssevol altres causes d'origen legal o material que impossibiliten objectivament la realització efectiva del lloc de treball i no tinguen l'origen en un dret d'opció de la persona experta docent.  
En estos supòsits la persona experta docent serà desactivada de totes les llistes en què es trobe incorporada, fins que es produïsca el cessament de les causes que van motivar esta situació, que hauran de ser comunicades al Servici de Centres de Formació Professional per a l'Ocupació en el termini de 10 dies hàbils des de la seua desaparició, moment des del qual tornarà a ser activat i s'hi incorporara en l'orde de puntuació que ocupava en aquells.  
4. Mentres no es produïsca la firma del contracte i en absència de relació contractual vigent, les persones docents no tindran accés com a tals a les instal·lacions del Labora Formació o CIPFP titularitat de Labora Servei Valencià d'Ocupació i Formació corresponent.  
  
5. La contractació de personal docent per a la impartició de qualsevol especialitat o mòdul formatiu a través d'este procediment no suposarà la seua incorporació automàtica al fitxer de personal expert docent vigent o que, si és el cas, puga crear-se, sense perjuí que això siga procedent a través del compliment dels tràmits i condicions previstos en la disposició de caràcter general que ho regule.  
  
Dotze. Actualització i publicació de les llistes de personal formador  
  
Les designacions de persones expertes docents per a la impartició de les accions formatives respectives, així com qualsevol altra incidència que done lloc, d'acord amb el que s'establix en les disposicions contingudes en esta resolució, a l'activació o desactivació del personal formador en les llistes respectives, produiran la seua actualització automàtica, que serà duta a terme pel Servici de Centres de Formació Professional per a l'Ocupació.  
  
Tretze. Naturalesa de la contractació  
1. Atés el caràcter limitat en el temps que presenta la programació de la formació per a l'ocupació en els centres Labora Formació o CIPFP titularitat de Labora Servei Valencià d'Ocupació i Formació, cosa que es confirma per la variabilitat que esta programació experimenta, com a resultat del procés de detecció de necessitats que periòdicament es realitza per part de la Direcció General d'Ocupació i Formació, es considera idònia la subscripció de contractes laborals temporals amb el personal formador expert seleccionat a través del procediment ací regulat per a la impartició d'esta modalitat de formació.  
  
Així mateix, i d'acord amb el que es preveu en el punt resolutiu primer, l'objecte d'esta resolució és articular el règim complementari de contractació del personal expert docent, la qual cosa incidix novament en la idoneïtat de la contractació temporal per part de Labora Servei Valencià d'Ocupació i Formació per a la impartició de cursos de formació professional en els Labora Formació o CIPFP titularitat de Labora Servei Valencià d'Ocupació i Formació.  
2. La contractació es farà a jornada completa, amb la finalitat que el personal expert docent contractat realitze les funcions següents:  
  
a) Programar, impartir, tutoritzar i avaluar accions formatives incloses en la programació dels centres Labora Formació o CIPFP titularitat de Labora Servei Valencià d'Ocupació i Formació en la modalitat presencial o en la modalitat de teleformació.  
b) Elaborar i/o supervisar l'elaboració de materials i recursos didàctics per a la formació.  
c) Vigilar que els espais en els quals es desenvolupa la formació mantinguen les seues instal·lacions i equipament a punt de ser utilitzats.  
d) Assessorar sobre la compra de material, equipament i maquinària necessària per al desenvolupament de les accions formatives.  
e) Col·laborar en la selecció de l'alumnat.  
f) Interaccionar amb empreses de la seua especialitat amb les quals poder acordar la realització del període de formació en les empreses.  
g) Informar i/o assessorar l'alumnat sobre els itineraris formatius i les eixides professionals que oferix el mercat laboral en la seua especialitat.  
h) Impulsar, de manera permanent, la qualitat de la formació i l'actualització didàctica.  
i) Qualsevol altra inherent a la condició de formador.  
  
Catorze. Protecció de dades personals  
L'ús de les dades subministrades a Labora Servei Valencià d'Ocupació i Formació per les persones candidates i el personal expert docent estarà sotmés a la normativa vigent sobre protecció de dades de caràcter personal i la de seguretat de la informació de la Generalitat.  
  
  
Quinze. Retribució  
1. Les retribucions al personal expert docent es calcularan d'acord amb el que es disposa en el text articulat del II Conveni col·lectiu per al personal laboral al servici de l'Administració de la Generalitat Valenciana, publicat en el Diari Oficial de la Generalitat Valenciana núm. 2527, de data 12 de juny de 1995, per mitjà de la Resolució de 31 de maig de 1995, del director general de Treball, per la qual es disposa el registre i publicació del conveni col·lectiu esmentat, en aplicació de les taules retributives aplicables al personal al servici de l'Administració de la Generalitat Valenciana, publicades en la llei de pressupostos corresponent de la Generalitat, vigent en el moment de la formalització del contracte, per als llocs de treball classificats en el cos A2-01/B, amb complement de destinació 20 i complement específic E030.  
  
2. Es deixen sense efecte les resolucions i la resta d'actes dictats anteriorment per les diverses autoritats competents per a això, en relació amb el càlcul de la retribució del personal expert docent.  
  
Contra esta resolució, que esgota la via administrativa, podrà interposar-se recurs potestatiu de reposició davant d'este mateix òrgan en el termini d'un mes a partir de l'endemà de la publicació d'esta resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, recurs contenciós administratiu davant del jutjat contenciós administratiu competent, de conformitat amb el que establixen els articles 8.3 14 i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.  
  
  
València, 20 de maig de 2024.- El conseller d'Educació, Universitats i Ocupació: José Antonio Rovira Jover.  
  
  
Annex I  
Relació d'especialitats en situació de baixa en el catàleg d'especialitats del sepe que afecten el fitxer de persones expertes docents  
  
CODI ESPECIALISTA BAIXA  
ADGA10 EMPLEAT/EMPLEADA D'OFICINA 30/03/12  
ADGA30 ADMINISTRATIU/ADMINISTRATIVA COMERCIAL 30/03/12  
ADGA40 ADMINISTRATIU/ADMINISTRATIVA COMPTABLE 31/12/10  
ADGC02 APLICACIONS INFORMÀTIQUES DE GESTIÓ 30/03/12  
ADGC30 ASSISTENT DE GESTIÓ IMMOBILIÀRIA 31/12/15  
ADGI01 ANGLÉS: ATENCIÓ AL PÚBLIC 30/12/16  
ADGI03 ALEMANY: ATENCIÓ AL PÚBLIC 30/12/16  
ADGS10 TÈCNIC ADMINISTRATIU/TÈCNICA ADMINISTRATIVA D'ASSEGURANCES 31/12/14  
ADGX03 ALEMANY: GESTIÓ COMERCIAL 31/12/17  
ADGZ86 TÈCNIC EN CONTROL DE QUALITAT (NORMES ISO) 31/12/17  
AFDB40 MONITOR ESPORTIU 30/12/16  
AGAO20 FLORISTA 31/01/11  
AGAO50 JARDINER/JARDINERA 31/12/09  
ARGD10 TÈCNIC AUXILIAR EN DISSENY GRÀFIC 31/12/12  
ARGD30 TÈCNIC AUXILIAR EN DISSENY INDUSTRIAL 31/12/17  
ARGD40 TÈCNIC AUXILIAR EN DISSENY D'INTERIORS 30/12/16  
ARGE30 GRAFISTA/MAQUETISTA 31/12/15  
ARGI30 IMPRESSOR D'ÒFSET EN FULL 30/03/12  
ARGM30 CONFECCIONADOR DE PRODUCTES DE CARTÓ 31/10/08  
ARGS40 ENQUADERNADOR INDUSTRIAL 31/12/12  
ARTC10 TERRISSAIRE CERAMISTA 31/12/12  
ARTV30 DECORADOR/DECORADORA D'OBJECTES DE VIDRE 31/12/12  
COMX01 TÈCNIC DE COMERÇ EXTERIOR 31/12/12  
ELEA10 ELECTRICISTA INDUSTRIAL 30/03/12  
ELEL10 ELECTRICISTA D'EDIFICIS 30/03/12  
ELEN20 INSTAL·LADOR/INSTAL·LADORA D'EQUIPS I SISTEMES DE COMUNICACIÓ 30/03/12  
ELEN24 INSTAL·LADOR DE LÍNIES I EQUIPS DE COMUNICACIÓ 01/01/03  
ELER10 ELECTRICISTA DE MANTENIMENT 30/03/12  
ELET10 ELECTRÒNIC DE MANTENIMENT 31/12/14  
ELET14 MANTENIMENT DE SISTEMES INDUSTRIALS DE PRODUCCIÓ AUTOMATITZATS 30/12/16  
ENAE20 INSTAL·LADOR/INSTAL·LADORA DE SISTEMES D'ENERGIA SOLAR TÈRMICA 31/12/09  
ENAT30 OPERADOR/OPERADORA DE SISTEMES DE DISTRIBUCIÓ D'AIGÜES 31/12/09  
EOCA10 PINTOR/PINTORA 31/12/14  
EOCI10 LAMPISTA 31/12/15  
EOCI30 INSTAL·LADOR DE GAS 31/12/15  
EOCL10 OBRER/A 31/12/10  
EOCT20 AUXILIAR TÈCNIC D'OBRA 31/12/14  
EOCT30 AUXILIAR TÈCNIC DE TOPOGRAFIA 31/12/12  
EOCT32 PRÀCTIC EN TOPOGRAFIA PER A OBRA URBANA 31/12/14  
EOCT70 ENCARREGAT EN OBRA D'EDIFICACIÓ 31/12/15  
EOCT80 ENCARREGAT D'OBRA CIVIL 31/12/15  
FCOA02 SENSIBILITZACIÓ AMBIENTAL 31/12/17  
FCOA03 MEDI AMBIENT EN AGRICULTURA 30/12/16  
FCOA04 CONEIXEMENTS DEL MEDI NATURAL I AVALUACIÓ DE RISCOS MEDIAMBIENTALS 30/12/16  
FCOA05 INCIDÈNCIA AMBIENTAL EN LA INDÚSTRIA QUÍMICA 30/12/16  
FCOA06 TRACTAMENT D'AIGÜES EN LA INDÚSTRIA DE L'ADOBAMENT 30/12/16  
FCOS01 PREVENCIÓ DE RISCOS 31/12/17  
FMEC0110 SOLDADURA AMB ELÈCTRODE REVESTIT I TIG 22/03/24  
FMEC0210 SOLDADURA OXIGÀS I SOLDADURA MIG/MAG 22/03/24  
FMEL30 TANCAMENTS METÀL·LICS I DE PVC  
 31/12/15  
FMEL40 MUNTADOR/MUNTADORA D'ESTRUCTURES METÀL·LIQUES 31/12/15  
FMEL50 SOLDADOR D'ESTRUCTURES METÀL·LIQUES LLEUGERES 31/12/12  
FMEL60 SOLDADOR D'ESTRUCTURES METÀL·LIQUES PESADES 31/12/12  
FMEM20 AJUSTADOR MECÀNIC / AJUSTADORA MECÀNICA 30/03/12  
FMEM30 FABRICANT DE MATRIUS MOTLISTA 30/03/12  
FMEM40 OPERADOR DE MÀQUINA FERRAMENTA 31/12/12  
FMEM50 TORNER FRESADOR / TORNERA FRESADORA 30/03/12  
AJPK44 VNYZRRVMWT-UPEFWFKTNTD / PREPARADORA-PROGRAMADORA DE MÀQUINES FERRAMENTES AMB CNC 31/12/15  
HOTA30 CAMBRER/CAMBRERA DE PISOS 31/12/09  
HOTF10 HOSTESSA / AUXILIAR DE CONGRESSOS 30/12/16  
HOTN10 ANIMADOR TURÍSTIC 30/12/16  
HOTR20 CUINER/CUINERA 31/12/09  
HOTR40 CAMBRER/CAMBRERA DE RESTAURANT BAR 31/12/10  
HOTR70 AJUDANT DE CUINA 31/12/10  
IFCI10 PROGRAMADOR/PROGRAMADORA D'APLICACIONS INFORMÀTIQUES 31/12/14  
IFCI20 TÈCNIC/TÈCNICA DE SISTEMES MICROINFORMÀTICS 30/03/12  
IFCX0304 DISSENY WEB I MULTIMÈDIA 31/12/12  
IMAC10 MANTENIDOR/MANTENIDORA D'AIRE CONDICIONAT I FLUIDS 31/12/10  
IMAF10 FRIGORISTA 31/12/10  
IMAF13 INSTAL·LADOR DE CLIMATITZACIÓ 31/12/15  
IMAN10 MECÀNIC/MECÀNICA DE MANTENIMENT  
 30/03/12  
IMAN15 MECÀNIC DE MANTENIMENT PNEUMÀTIC 30/12/16  
IMAN20 ELECTROMECÀNIC/ELECTROMECÀNICA DE MANTENIMENT 31/12/15  
IMSI30 EDITOR/EDITORA - MUNTADOR D'IMATGE 30/03/12  
IMSI40 TÈCNIC/ TÈCNICA DE SO 31/12/15  
IMSI70 FOTÒGRAF/FOTÒGRAFA 30/03/12  
IMSI80 OPERADOR/OPERADORA DE CÀMERA 30/03/12  
INAP10 FORNER/FORNERA 31/12/10  
INAP20 PASTISSER/PASTISSERA 30/03/12  
MAMM30 MECANITZADOR/MECANITZADORA DE FUSTA I TAULERS 31/12/09  
MAMM40 OPERADOR/OPERADORA D'ARMAT I MUNTATGE DE FUSTERIA I MOBLE 30/03/12  
HSSB92 HASJKMJNJDRIT-PQSKQYD/ENVERNISSADORA-LACADORA 30/03/12  
MAMM60 TAPISSER/TAPISSERA DE MOBLES 31/12/15  
MAMS10 FUSTER/FUSTERA 31/12/09  
MAMS40 EBENISTA 31/12/15  
MAMX02 OPERADOR MÀQUINES DE CONTROL NUMÈRIC PER A INDÚSTRIES DE LA FUSTA 31/01/11  
QUIB10 OPERADOR/OPERADORA DE PLANTA QUÍMICA 31/12/09  
SANC30 AUXILIAR D'INFERMERIA EN GERIATRIA 31/12/07  
SSCF10 FORMADOR/FORMADORA OCUPACIONAL 31/12/12  
SSCS20 MONITOR/A D'EDUCACIÓ AMBIENTAL 31/12/14  
TCPC10 PATRONISTA DE CALÇAT 31/12/14  
TCPC20 TALLADOR DE CUIR, ANT I NAPA 31/12/14  
NCMB70 ONNGCEUUGF-QTGMUVB DE CUIR, ANT I NAPA / PREPARADORA-COSIDORA DE CUIR, ANT I NAPA 31/12/14  
TCPC40 MUNTADOR DE CALÇAT 31/12/14  
TCPC50 TERMINADOR DE CALÇAT 31/12/14  
TCPF30 MAQUINISTA DE CONFECCIÓ INDUSTRIAL 31/12/14  
TCPM20 MARROQUINER INDUSTRIAL 31/12/14  
TMVC06 TRANSPORT DE MERCADERIES PERILLOSES PER CARRETERA 31/12/15  
TMVD10 MECÀNIC DE VEHICLES DE DOS I TRES RODES 31/12/12  
TMVE10 MECÀNIC/MECÀNICA DE VEHICLES LLEUGERS 30/03/12  
TMVE40 ELECTRICISTA/ELECTRÒNIC DE VEHICLES 30/03/12  
TMVE50 TÈCNIC/TÈCNICA EN DIAGNOSI DE VEHICLES 31/12/12  
TMVH10 XAPISTA PINTOR DE VEHICLES 30/03/12  
VICB10 OPERADOR DE MOLTA I ATOMITZACIÓ PER A LA FABRICACIÓ DE RAJOLES CERÀMIQUES 31/12/12  
VICB20 OPERADOR DE PREMSATGE I ASSECATGE PER A LA FABRICACIÓ DE RAJOLES CERÀMIQUES 01/07/07  
VICB30 OPERADOR D'APLICACIÓ D'ESMALTS PER A LA FABRICACIÓ DE RAJOLES CERÀMIQUES 01/07/07  
VICB40 OPERADOR DE COCCIÓ DE RAJOLES CERÀMIQUES 28/12/07  
VICB50 OPERADOR DE REPARACIÓ D'ESMALTS PER A LA FABRICACIÓ DE RAJOLES CERÀMIQUES 31/12/12  
VICB60 ELABORADOR DE PANTALLES SERIGRÀFIQUES PER A LA FABRICACIÓ DE RAJOLES CERÀMIQUES 31/12/12  
VICB70 AUXILIAR DE LABORATORI DE DESENVOLUPAMENT I CONTROL DE RAJOLES CERÀMIQUES 31/12/14  
VICC10 OPERADOR DE FABRICACIÓ DE CERÀMIQUES ESPECIALS 31/12/14  
  
  
  
Annex II  
Espais Labora que realitzen els sondejos   
provincials de personal expert docent  
  
ALACANT: Espai Labora Sant Joan Bosco. Carrer de Sant Joan Bosco, 15. 03135 Alacant.  
CASTELLÓ: Espai Labora Historiador Viciana. Carrer de l'Historiador Viciana, 8. 12838 Castelló.  
VALÈNCIA: Espai Labora Arts Gràfiques. Carrer de les Arts Gràfiques, 3. 46503 València.  
Annex V  
Annex relatiu al requisit metodològic  
  
PER A L'OFERTA D'OCUPACIÓ DEL CURS: \_\_\_\_\_\_\_\_\_\_\_\_\_\_\_   
  
Este annex completa l'oferta d'ocupació i especifica els requisits que ha de complir el personal candidat per a acreditar la competència docent. El personal docent del curs, d'acord amb el que es disposa en el títol V, article 168 i la disposició transitòria tercera del Reial decret 659/2023, de 18 de juliol, pel qual es desplega l'ordenació del sistema de Formació Professional, ha d'acreditar estar en possessió del certificat professional d'habilitació per a la docència en graus A, B i C del sistema de Formació Professional, del certificat professional de docència de la Formació Professional per a l'ocupació o del certificat professional de personal formador ocupacional, excepte que complisquen un d'estos requisits.  
1. Estar en possessió de les titulacions universitàries oficials de llicenciat en Pedagogia, Psicopedagogia o de Mestre en qualsevol de les seues especialitats, d'un títol universitari de graduat en l'àmbit de la psicologia o de la pedagogia o d'un títol universitari oficial de postgrau en els àmbits esmentats.  
2. Estar en possessió del certificat d'adaptació pedagògica (CAP) o dels títols professionals d'especialització didàctica i certificat de qualificació pedagògica.  
3. Estar en possessió del màster universitari habilitant per a l'exercici de les professions regulades de professor de l'Educació Secundària Obligatòria i Batxillerat, de Formació Professional i escoles oficials d'idiomes.  
  
  
Annex VI  
  
Reunida la comissió de valoració a l'efecte de seleccionar el personal expert docent per a la impartició de l'especialitat \_\_\_\_\_\_\_\_\_\_\_ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a la província d\_\_\_\_\_\_\_\_\_\_\_\_\_\_ i examinada la llista de les persones demandants d'ocupació remesa per l'Espai Labora d\_\_\_\_\_\_\_\_\_\_\_\_\_\_\_\_\_\_\_\_\_, com a resultat del sondeig realitzat s'observa que el personal candidat que s'esmenta és inadequat per a la impartició d'esta especialitat, tot això sobre la base dels motius que s'esmenten a continuació:  
  
DNI COGNOMS NOM  
   
  
  
MOTIU  
   
   
   
   
   
   
   
   
  
  
….........................,......... d........................... de.......  
  
La persona titular de la presidència de la comissió de valoració  
  
Firma....................................................... La persona titular de la direcció d'estudis  
  
Firma..............................................  
El tècnic o tècnica de la comissió de valoració  
  
Firma..................................................   
  
  
  
Annex VIII  
Criteris per a la baremació de mèrits del personal expert docent  
  
No es consideraran computables com a mèrits l'experiència docent o formació, presa en consideració per a l'acreditació del compliment dels requisits necessaris per a ser alta en el sistema de personal expert docent, sense perjuí que puguen valorar-se altres titulacions i/o acreditacions, d'entre les que s'esmenten en el punt 2.A de l'apartat 2 d'este annex i d'acord amb els criteris establits per a cada una.  
  
  
EXPERIÈNCIA PROFESSIONAL I DOCENT (fins a un màxim de 5,5 punts)  
1.A. Experiència professional adquirida en els últims 5 anys. (fins a un màxim de 2,5 punts)\*  
a) per dia complet:.............0,0020 punts  
\* Es considerarà com a tal l'experiència que es corresponga directament amb les realitzacions professionals o capacitats arreplegades en les corresponents unitats de competència a la qual s'associe la formació específica de l'especialitat. A estos efectes es prendrà com a referència el que s'establix en els corresponents certificats professionals o de professionalitat; en absència d'estos i de qualificació professional, amb les capacitats pròpies de l'especialitat d'acord amb la classificació nacional d'ocupacions utilitzada pel Sistema d'Informació dels Servicis Públics d'Ocupació.  
En els supòsits de jornada parcial es computarà de conformitat amb el nombre de dies cotitzats complets consignats en l'informe de vida laboral emés per la Tresoreria General de la Seguretat Social.  
En cap cas seran computables com a mèrits l'experiència professional que no done lloc a la seua inclusió en la corresponent certificació de la Tresoreria de la SS, de l'Institut Social de la Marina o de la mutualitat a la qual estigueren afiliats o afiliades, a excepció de personal voluntari i becari.  
1. B. Experiència docent en l'àmbit de l'àrea professional (fins a un màxim de 3 punts)\*  
b.1) per cada hora impartida en cursos de formació per a l'ocupació...............0,0015 punts  
b.2) per cada dia treballat en l'àmbit de la formació professional del sistema educatiu de formació professional per a l'ocupació en alternança: 0,0032 punts.  
\*Esta experiència es valorarà en l'àmbit de l'àrea professional associada a l'especialitat formativa tant dins de l'àmbit de la formació professional del sistema educatiu com del sistema de formació professional per a l'ocupació.  
En cap cas seran computables com a mèrit l'experiència docent que no done lloc a la seua inclusió en la corresponent certificació de la Tresoreria General de la Seguretat Social, de l'Institut Social de la Marina o de la mutualitat a la qual estiguen afiliats, a excepció del personal voluntari o becari.  
  
2. FORMACIÓ (fins a un màxim de 3 punts)  
2.A. Titulació i/o acreditació (màxim 1 punt)  
a.1) Titulació de formació professional, arts plàstiques i disseny i esportistes de grau superior i equivalents; títols propis universitaris de duració igual o superior a 2 anys…0,25 punts.  
a.2) Titulació corresponent a graus universitaris de 240 crèdits ECTS, diplomats universitaris, títols propis universitaris d'expert o especialista i similars…0,50 punts.  
a.3) Titulacions corresponents a graus universitaris de més de 240 crèdits ECTS, llicenciats, especialitats en Ciències de la Salut pel sistema de residència, i similars, i ensenyaments de màsters universitaris de fins a 60 crèdits ECTS o 1.500 hores: 0,75 punts.  
a.4) Títols corresponents a doctorat i ensenyaments de màsters universitaris de més de 60 crèdits ECTS o més de 1.500 hores…1 punt.  
  
2.B. Formació directament relacionada amb l'especialitat (màxim 1 punt)  
b.1) Cursos de contingut directament relacionats amb l'especialitat i finalitzats a data de presentació de la sol·licitud amb una duració mínima de 15 hores...0,0010 punts/hora.  
b.2) Titularitat del carnet o acreditació professional, l'obtenció de la qual habilita l'especialitat a impartir...0,5 punts.  
2.C. Formació complementària (fins a un màxim de 0,5 punts)\*  
c) Cursos d'almenys 50 hores de duració el contingut dels quals siga complementari de l'especialitat i finalitzats a la data de presentació de la sol·licitud...0,0005 punts/hora.  
\* Per estar en possessió de diplomes o certificats expedits per entitats o organismes públics, per entitats que hagen impartit la formació per delegació d'estos, o entitats privades habilitades per a això corresponents a cursos de formació professional amb aprofitament, el contingut dels quals siga complementari de l'especialitat i finalitzats a la data de presentació de la sol·licitud. A estos efectes, es consideraran matèries complementàries, llevat que constituïsquen la competència essencial de l'especialitat, les següents:  
Igualtat de gènere.  
Emprenedoria i autoocupació de caràcter general o en el sector de referència de l'especialitat.  
Sostenibilitat ambiental.  
Economia social.  
Tecnologies de la informació i comunicació.  
Prevenció de riscos professionals.  
Habilitats socioprofessionals i orientació laboral.  
Metodologia didàctica.  
2.D. Valencià (fins a un màxim de 0,5 punts)\*  
d.1) Certificat de coneixements orals: 0,10 punts  
d.2) Certificat de grau elemental: 0,20 punts  
d.3) Certificat de grau mitjà: 0,30 punts  
d.4) Certificat de grau superior: 0,50 punts  
\*Només es computarà el certificat de major nivell  
  
3. ENTREVISTA (fins a un màxim d'1,5 punts)  
Es valoraran els aspectes següents:  
3.1) Actitud cap al lloc: 0,3 punts  
3.2) Coneixement del programa i el maneig de l'equipament: 0,3 punts  
3.3) Iniciatives d'inserció de l'alumnat: 0,3 punts  
3.4) Metodologia que utilitzaria i avaluació de l'alumnat  
(coneixements i actituds): 0,4 punts  
3.5) Iniciatives de seguretat i salut laboral: 0,2 punts